Jubli 2025

**Jubli 2025** nopo nga iso  jubli id suang Gereja Katolik i romiton ontok toun 2025. Pinoilo ii di Pope John Paul II ontok kolimpupuson do Jubli Abantug. Jubli nopo diti nga nimpuunan do Jubli Luar Biasa Kerahiman (Extraordinary Jubilee of Mercy) ontok 2015-2016. Bulla kepausan nopo di minopoimagon do jubli diti kiuhu "*Spes non confundit*" (Latin montok "Hope does not disappoint").

Mimpuun o Jubli diti ontok Sodop Krismas (24 Momuhau) 2024 om kotilombus gisom Tadau Epifani (6 Milatok) 2026.

## Kotoundaan
Ontok koowion Jubli 2000, minanahak i Pope John Paul II do boboroson kumaa oinsanan tangaanak pointongkop pomogunan, minapatayad do tangaanak om komulakan ontok dii kosiliu do "luguan toponsol ontok Jubli sumusuhut ontok toun 2025".

Ontok 26 Momuhau 2021,pinatahak di  Pope Francis o tonggungan kumaa Majlis Kepausan montok Promosi Evangelisasi Wagu (Pontifical Council for the Promotion of the New Evangelization) do momonsoi kotoundaan montok Jubli dii, tu montok nopo disido nga oponsol ii montok kogiratan ugama Katolik.

Ontok 3 Milatok 2022, id suang iso pitimbungakan i pinaharo id Rome, pinatatap do moto nopo ababayan dii nga "Pilgrims of Hope". Ontok 22 Mansak, minapaharo o Pontifical Council for the Promotion of the New Evangelization do pialaan montok momonsoi bontuk logo poinhimagon Jubli 2025, miampai ponuhuan toponsol do ii nopo maamampayat nga popoimpou kaampayatan diolo kumaa moto dii. Pilion do Majlis Kepausan o reka bontuk bobos osonong i kaanu popotunui mesej dii. Oukab pialaan diti gisom  20 Mikat, om ontok kolimpupuson Mahas 2022, pinointutunn o logo nokoimagon.

Bulla kepausan montok pamalahawan Jubli, pinungaranan do , pinoilo ontok 9 Mikat 2024, kopihondot do Kinoinsawatan do Tuhan. Dokumen nopo diti nga manahak kointalangan kokomoi ponuduk i nuru montok kapanaandakanJubli, miampai piipiro ahal toponsol i pinosotol, kaampai no id siriba diti:

* Boros ngaawi do kalansanan
* Ralan kumaa kalansanan
* Tanda-tanda do kalansanan
* Lolohou kumaa kalansanan
* Poingigit di kalansanan

Ontok 28 Gumas, minopointutun o Vatikan do maskot kartun pinungaranan do "Luce" (Boros Itali montok  'babang') montok Jubli 2025, kitudu popohompit do komulakan.

## Abaabayan

### Totobon tobitua
Koukaban om koponutupan do Totobon Tobitua id apat basilika oponsol kepausan hilo Rom sabaagi panakatanda koimpuunan om kolimpupuson do jubli:

Nokoimpuun o jubli ontok Sodop Krismas (24 Momuhau) 2024, soira kinotuk di Pope Francis o Totobon Tobitua id Basilika St. Peter hilo Vatikan mantad timpohon bulandai disio. Nukaban o totobon diti, om dinumarapas i Fransiskus do ambang totobon dii maso pinoimpuun o Misa Sodop Krismas id basilika dii.

Totobon kolimo, poinladsong id jijiilan Rebibbia id Rom, was nukaban ontok 26 Momuhau 2024. Tudu nopo do koimaan diti nga sabaagi simbol i "magangat oinsanan i nagakom (banduan) montok mongintong timpu dumontol miampai kalansanan om kotumbayaan di nloinwoguan". Ii nopo nga kumoinsan nogi do nukaban o totobon jijiilan sabaagi panakatanda koimpuunon do jubli.

## Teori Konspirasi
Ontok Momuhau 2024, monondos o post viral id Instagram, TikTok, Reddit, om Facebook do mongukab o paus do "portal spiritual" toi ko "portal tobitua" id iso ritual i "au insan nowonsoi pogulu diti". Monondos nogi o piipiro post do ritual nopo kaka dii nga mongukab "lobong di Lucifer" id siriba do Vatikan. Tadon nopo dakwaan kokomoi ritual wagu diti nga mantad artikel *[[New York Post]]* miampai uhu momorulong i sumuku kumaa kopongukaban totobon suai id jijiilan Rebibbia. Au noilaan hombo tadon dakwaan kokomoi Lobong di Lucifer; nga, minopointalang o surupu kitab Bible i Daniel McClellan do iso lobong id Vatican Necropolis i noonuan label sabaagi "Lobong di Lucifer" kanto o minongimpuun do khabar angin dii. Minanahak isio kointalangan do ontok timpu pra-Konstantinian soira winonsoi lobong dii, aiso o konotasi Satanik do ngaran Lucifer om ontok nogi dii nga momoguno nogi tulun Kristian do ngaran Lucifer sabaagi ngaran diolo sondii.

## Nuut

## Sukuon

## Noputan labus